શીલા ભટ્ટ

શીલા ભટ્ટ ગુજરાતી અને અંગ્રેજી ભાષાના જાણીતા મહિલા પત્રકાર છે.

શીલા ભટ્ટનો જન્મ મુંબઈ, મહારાષ્ટ્રમાં થયેલ હતો.  શીલા ભટ્ટે તેમના પત્રકારિત્વની શરુઆત ગુજરાતી સાપ્તાહિક ચિત્રલેખાથી ૧૯૭૯ ના વરસ દરમિયાન કરી હતી. ઈ.સ ૧૯૮૬માં તેઓએ તેમના પતિ અને જાણીતા પત્રકાર કાંતિ ભટ્ટ સાથે અભિયાન સામયિકની શરુઆત કરી અને યુવાન વયે તંત્રીની જવાબદારી ઉપાડી હતી. પોતાની પત્રકારીત્વના ઇતિહાસમાં તેઓએ લગભગ ૨૦ વર્ષો પ્રિંન્ટ મિડિયા, ૪ વર્ષ ટીવી પત્રકારિત્વ અને ૨૦ વર્ષોથી ઓનલાઈન પ્રકાશનો સાથે કામ કરેલ છે. આ ઉપરાંત તેઓએ લંડનમાં ટીવી પ્રોડ્ક્શનને લગતુ શિક્ષણ લીઘેલ છે. તેઓની કારકિર્દી દરમ્યાન તેઓએ ભારતના અગ્રણી પ્રકાશનો જેવાકે ઈંડીયન એક્ષપ્રેસ, ઇંન્ડીયા ટુડે, રેડીફ.કોમ, ન્યુઝ એક્ષ, ગલ્ફ ટાઈમ્સ, દૈનીક ભાસ્કર અને ધ પ્રિંટ જેવા પ્રકાશનો સાથે સંક્ળાયેલ છે. હાલ તેઓ દિલ્હી સ્થીત છે.

 અંગત જીવન 
તેઓ જાણીતા પત્રકાર કાંતિ ભટ્ટના પત્નિ છે. તેમની પુત્રી શક્તિનું અવસાન ૨૦૦૭માં થયું હતું.

 સન્માન 
શીલા ભટ્ટ ભારતીય પત્રકારીત્વના સર્વોચ્ય અને પ્રતિષ્ઠીત એવા ચમેલીદેવી જૈન પુરસ્કારથી સન્માનિત છે.

શ્રેણી:પત્રકાર